CELEX: 62019TA0384
Language: ro
Date: 2021-09-29 00:00:00
Title: Cauza T-384/19: Hotărârea Tribunalului din 29 septembrie 2021 – Parlamentul/Axa Assurances Luxembourg și alții („Clauză compromisorie – Contract de asigurare «Toate riscurile de pe șantier» – Extindere și modernizare a clădirii Konrad Adenauer în Luxemburg – Daune produse de ape pluviale – Cerere de rambursare a cheltuielilor și despăgubire – Domeniu de aplicare al asigurării – Clauză de excludere – Obligații procedurale accesorii – Procedura judecării cauzei parțial în lipsă”)

22.11.2021   
            
            
               RO
            
            
               Jurnalul Oficial al Uniunii Europene
            
            
               C 471/43
            
         
      Hotărârea Tribunalului din 29 septembrie 2021 – Parlamentul/Axa Assurances Luxembourg și alții
      (Cauza T-384/19) (1)
      
      („Clauză compromisorie - Contract de asigurare «Toate riscurile de pe șantier» - Extindere și modernizare a clădirii Konrad Adenauer în Luxemburg - Daune produse de ape pluviale - Cerere de rambursare a cheltuielilor și despăgubire - Domeniu de aplicare al asigurării - Clauză de excludere - Obligații procedurale accesorii - Procedura judecării cauzei parțial în lipsă”)
      (2021/C 471/59)
      Limba de procedură: franceza
      
         Părțile
      
      
         Reclamant: Parlamentul European (reprezentanți: E. Paladini și B. Schäfer, agenți, asistați de C. Point și P. Hédouin, avocați)
      
         Pârâte: Axa Assurances Luxembourg SA (Luxemburg, Luxemburg), Bâloise Assurances Luxembourg SA (Luxemburg), La Luxembourgeoise SA (Luxemburg) (reprezentanți: C. Collarini și S. Denu, avocați), Nationale-Nederlanden Schadeverzekering Maatschappij NV
      
         Obiectul
      
      Cerere întemeiată pe articolul 272 TFUE, având ca obiect obligarea pârâtelor la rambursarea cheltuielilor legate de daunele cauzate de apă clădirii Konrad Adenauer din Luxemburg, ca urmare a precipitațiilor abundente care au căzut la fața locului la 27 și 30 mai 2016
      
         Dispozitivul
      
      
                  1)
               
               
                  Obligă Nationale-Nederlanden Schaderverzekering Maatschappij NV să ramburseze Parlamentului European suma de 79 653,89 euro și dobânzile legale pentru întârzierea plății, aferente acestei sume, începând de la 22 decembrie 2017, a căror rată este egală cu suma dintre rata dobânzii facilității principale de refinanțare aplicate de Banca Centrală Europeană (BCE) operațiunilor sale principale de refinanțare și 8 puncte procentuale.
               
            
                  2)
               
               
                  Respinge în rest acțiunea.
               
            
                  3)
               
               
                  Nationale-Nederlanden Schaderverzekering Maatschappij suportă cheltuielile de judecată aferente procedurii judecării cauzei în lipsă care o privește.
               
            
                  4)
               
               
                  Parlamentul suportă două treimi din cheltuielile de judecată efectuate de Axa Assurances Luxembourg SA, Bâloise Assurances Luxembourg SA și La Luxembourgeoise SA, pe lângă propriile cheltuieli de judecată.
               
            
         (1)  JO C 288, 26.8.2019.